Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/011 BE/Saint-Gobain Sekurit, Belgija) /* COM/2015/09 final - 2014/ ( ) */





OBRAZLOŽITVENI MEMORANDUM OZADJE PREDLOGA 1. Pravila o prispevkih iz ESPG za vloge, vložene do 31. decembra 2013, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (v nadaljnjem besedilu: uredba o ESPG)[1]. 2. Belgija je 19. decembra 2013 vložila vlogo EGF/2013/011 BE/Saint-Gobain Sekurit za finančni prispevek iz ESPG zaradi odpuščanja presežnih delavcev v zvezi z zaprtjem proizvodnega obrata podjetja Saint-Gobain Sekurit Benelux SA (v nadaljnjem besedilu: SGS Benelux), ki se nahaja v kraju Auvelais blizu Sambrevilla. Vloga je bila z dodatnimi informacijami dopolnjena do 4. julija 2014. 3. Komisija je to vlogo proučila in v skladu z veljavnimi določbami uredbe o ESPG sklenila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG: || EGF/2013/011 BE/Saint-Gobain Sekurit Država članica: || Belgija Datum vložitve vloge: || 19. 12. 2013 Merilo za pomoč: || člen 2(c) uredbe o ESPG Glavno podjetje: || Saint-Gobain Sekurit Benelux SA Število dobaviteljev in proizvajalcev v poproizvodni fazi: || 0 Referenčno obdobje: || 31. 8. 2013–31. 12. 2013 Datum začetka izvajanja prilagojenih storitev za delavce, za katere je predvidena pomoč: || 31. 8. 2013 Število odpuščenih delavcev v referenčnem obdobju: || 250 Število odpuščenih delavcev pred referenčnim obdobjem in po njem: || 7 Skupno število odpuščenih delavcev: || 257 Pričakovano število oseb, ki bodo sodelovale v ukrepih: || 257 Proračun za prilagojene storitve: || 2 578 379 EUR Proračun za izvajanje ESPG: || 101 478 EUR (3,8 % celotnega proračuna) Skupni proračun: || 2 679 856 EUR Zaprošeni finančni prispevek iz ESPG: || 1 339 928 EUR (50 % celotnega proračuna) ANALIZA VLOGE Povezava med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije 4. Da bi belgijski organi dokazali povezavo med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije, trdijo, da je sektor proizvodnje varnostnega stekla za avtomobilsko industrijo, v katerem deluje podjetje Saint-Gobain Sekurit (SGS) Benelux, doživel hude gospodarske motnje zaradi številnih dejavnikov, kot so zmanjšanje proizvodnje avtomobilskega varnostnega stekla v EU, povečanje tržnih deležev konkurentov iz tretjih držav in povečanje uvoza teh proizvodov v EU. 5. SGS Benelux je bil proizvajalec originalne opreme avtomobilskega varnostnega stekla (vetrobranska stekla, stranska okna itd.), ki je oskrboval številne proizvajalce avtomobilov, kar pomeni, da so bile dejavnosti podjetja tesno povezane s proizvodnimi smernicami v avtomobilski industriji. V skladu s podatki, na katere se sklicujejo belgijski organi[2], se je proizvodnja osebnih avtomobilov v EU-27 med letoma 2007 in 2012 zmanjšala z 21,9 milijonov enot na 19,5 milijonov enot (−11,3 %; –2,4 % letne rasti[3]), v preostalem svetu pa se je povečala s 47,5 milijonov enot na 60,6 milijonov enot (+27,6 %; +5,0 % letne rasti). To zmanjšanje obsega proizvodnje avtomobilov v EU, ki je povezano s splošnem zmanjšanjem povpraševanja potrošnikov v EU zaradi gospodarske krize, je privedlo do splošnega zmanjšanja povpraševanja po avtomobilski opremi v EU, kar je močno prizadelo dobavitelje avtomobilske opreme. Tako so na primer v obdobju pred odpuščanjem delavcev (2011/2012) glavne neposredne stranke podjetja SGS Benelux, Ford, Volvo in BMW, zabeležile upad prodaje za 12 %, 10 % oziroma 2 %[4]. 6. To zmanjšanje obsega proizvodnje je povzročilo poslabšanje konkurenčnosti proizvajalcev avtomobilskega varnostnega stekla v EU. Po podatkih, ki so jih predložili belgijski organi[5], se je med letoma 2007 in 2013 tržni delež podjetja Saint-Gobain Sekurit zmanjšal za 5 odstotnih točk, medtem ko se je skupni tržni delež glavnih proizvajalcev avtomobilskega stekla v tretjih državah, kot sta podjetji Trakya Cam (Turčija)[6] in Fuyao (Kitajska), povečal z okoli 6 % na nekaj več kot 10 %, predvsem zaradi povečanja uvoza avtomobilskega varnostnega stekla v EU. 7. Vpliv teh sprememb v trgovinskih tokovih so zaostrili tudi drugi dejavniki, kot so visoki stroški proizvodnje (zlasti stroški dela), presežna zmogljivost zaradi zmanjšanja obsega proizvodnje in nizke ravni produktivnih naložb. Poleg tega belgijski organi navajajo tudi splošni trend, da proizvajalci in dobavitelji v avtomobilski industriji proizvodnjo selijo znotraj EU, iz zahodne Evrope (zlasti iz Francije, Belgije in Španije) v vzhodno Evropo. Ta pojav v EU ponazarja dejstvo, da se je delež vozil, proizvedenih v vzhodni Evropi, povečal s 15 % v letu 2000 na 34 % v letu 2012. Zaradi tega so v primeru družbe Saint-Gobain Sekurit drugi subjekti za razliko od podjetja SGS Benelux lahko ohranili in razvili svoje dejavnosti (zaradi nižjih stroškov dela na enoto ali ker so strankam geografsko bližje). 8. Posledično je v skladu s podatki, ki so jih predložili belgijski organi[7], podjetje SGS Benelux med letoma 2007 in 2012 zabeležilo izgubo iz poslovanja v višini 20,46 milijonov EUR, medtem ko so bila v istem obdobju druga podjetja družbe Saint-Gobain Sekurit v EU še vedno sposobna ustvarjati poslovne prihodke. Zato je očitno, da so te spremembe v trgovinskih tokovih (zmanjšanje proizvodnje v EU, izguba tržnega deleža in povečanje uvoza, usmeritev proizvodnje proti vzhodni Evropi) vplivale na dejavnosti družbe SGS, ki so se osredotočile na bolj donosne subjekte, zaradi česar je prišlo do odpuščanj delavcev v podjetju SGS Benelux. 9. Od uvedbe ESPG leta 2007 ni bilo vloženih nobenih vlog, ki bi se posebej nanašale na sektor proizvodnje avtomobilskega stekla[8], vendar pa so bile vložene številne vloge, ki so se nanašale na proizvajalce motornih vozil ali na dobavitelje avtomobilske opreme[9]. Število odpuščenih delavcev in skladnost z merili iz člena 2(c) 10. Vloga temelji na merilih za pomoč iz člena 2(c) uredbe o ESPG, na podlagi katerih je vloga lahko sprejemljiva v izrednih okoliščinah, kadar odpuščanje delavcev resno vpliva na zaposlenost in lokalno gospodarstvo, tudi če merila za pomoč iz člena 2(a) ali 2(b) uredbe o ESPG niso izpolnjena. 11. Vloga se nanaša na 250 delavcev podjetja SGS Benelux, odpuščenih v štirimesečnem obdobju od 31. avgusta 2013 do 31. decembra 2013 in na 7 delavcev podjetja SGS Benelux, odpuščenih pred 31. avgustom 2014, ki so zajeti v isti postopek kolektivnega odpuščanja. To skupno število 257 odpuščenih delavcev je bilo izračunano od dneva, ko je delodajalec delavce obvestil o odpustitvi ali prekinitvi pogodbe o zaposlitvi, kot je določeno v prvi alinei drugega odstavka člena 2 uredbe o ESPG („metoda 1“). Štirje dodatni delavci so bili odpuščeni pozneje in niso vključeni v to vlogo. 12. Vloga torej delno izpolnjuje merila za pomoč iz člena 2(a) Uredbe (ES) št. 1927/2006, saj se nanaša na odpuščene delavce v obdobju štirih mesecev v podjetju v državi članici, od teh meril pa odstopa glede najmanjšega števila odpuščenih delavcev v referenčnem obdobju, saj je bilo teh manj kot 500. 13. Belgijski organi se sklicujejo na izjemne okoliščine, saj pričakujejo, da bodo posledice odpuščanj velike, čeprav število odpuščenih delavcev ni preseglo praga 500 odpuščenih delavcev. Poleg tega je bilo septembra 2014 napovedano, da bo še eno podjetje iz skupine Saint-Gobain, Saint-Gobain Glass Benelux, prav tako ustavilo proizvodne dejavnosti v svojem obratu v Auvelaisu. Pričakuje se, da bo skupno število neposredno odpuščenih delavcev zaradi zaprtja podjetij SGS Benelux in Saint-Gobain Glass Benelux zelo visoko (približno 260 odpuščenih delavcev v podjetju SGS Benelux in približno 300 odpuščenih delavcev v podjetju Saint-Gobain Glass Benelux). Belgijski organi trdijo, da bodo ta odpuščanja resno vplivala na zaposlenost in lokalno gospodarstvo. 14. Kar zadeva steklarski sektor, je bilo že leta 2011 odpuščenih 171 delavcev v podjetju AGC Automotive, proizvajalcu avtomobilskega stekla, ki se nahaja v kraju Fleurus blizu Charleroija. Februarja 2014 je skupina AGC napovedala, da namerava zapreti svoj obrat za proizvodnjo fotonapetostnega stekla, ki se nahaja v kraju Roux blizu Charleroija, kar bi lahko povzročilo izgubo približno 190 delovnih mest. Na širši ravni je med letoma 2011 in 2013 šest drugih podjetij iz predelovalne industrije v regiji Namur izvedlo kolektivna odpuščanja (290 izgubljenih delovnih mest), pa tudi sedem podjetij v regiji Charleroi (približno 1 400 izgubljenih delovnih mest). Glede na družbeno-gospodarski položaj zadevnega območja in sosednjih območjih (Charleroi, Namur) imajo delavci, ki so bili odpuščeni iz podjetja SGS Benelux, omejene možnosti zaposlovanja na teh območjih, saj za omejeno število delovnih mest v steklarskem sektorju konkurirajo z mnogimi drugimi uslužbenci s podobnimi kvalifikacijami in izkušnjami. 15. Velik del enot za proizvodnjo stekla v Belgiji se nahaja v Valoniji (44 od 122 enot), tam pa je zaposlena tudi večina delavcev v tem sektorju (58 %). To je mogoče pojasniti z dejstvom, da ima Valonija močno zgodovinsko steklarsko tradicijo. Večina podjetij v tem sektorju je razmeroma velikih (več kot 40 % podjetij zaposluje več kot 50 delavcev). Med letoma 2007 in 2012 se je število delovnih mest v steklarskem sektorju v provincah Hainaut in Namur zmanjšalo s približno 3 940 na 3 170 (–19 %), največ izgub pa je bilo na proizvodnih delovnih mestih. V letu 2013 je FOREM zabeležil 301 prosto delovno mesto v sektorju proizvodnje drugih nekovinskih mineralnih izdelkov v provincah Hainaut in Namur, vključno s 96 prostimi delovnimi mesti v steklarskem sektorju (tj. 0,25 % vseh delovnih mest in 1,62 % delovnih mest v predelovalni industriji). Vendar pa ta prosta delovna mesta ne zadevajo le poklicev, značilnih za steklarski sektor (npr. oblikovalec stekla), ampak tudi splošne poklice (prodaja, upravljanje, vzdrževanje itd.). Devet od desetih prostih delovnih mest je temeljilo na pogodbah za določen čas. Razlaga nepredvidene narave navedenega odpuščanja delavcev 16. Belgijski organi trdijo, da odločitve za odpuščanje delavcev v podjetju SGS Benelux ni bilo mogoče predvideti. Da bi se skupina Saint-Gobain prilagodila razmeram na trgu, je oblikovala vrsto strategij za izboljšanje konkurenčnosti in donosnosti, kar je privedlo do različnih reorganizacij, kot je selitev proizvodnje iz obrata podjetja SGS Benelux v Auvelaisu. Proizvodnja kaljenega stekla (stranska okna) je bila prenesena v druge obrate, podjetje SGS Benelux pa je ohranilo le proizvodnjo lepljenega stekla (vetrobranska stekla). Poleg tega je bil v letih 2009/2010 zaradi odsvojitve proizvodnje vzpostavljen načrt prestrukturiranja, ki je vključeval naložbe v produktivnost in ukinitev 100 delovnih mest. Ta reorganizacija je podjetju SGS Benelux omogočila, da je zmanjšalo stroške, vendar je še vedno imelo najvišje stroške dela na enoto v skupini. 17. Drugi dejavniki, kot sta nadaljevanje trenda selitve proizvodnje avtomobilov v vzhodno Evropo in zaprtje obrata podjetja Ford Genk oktobra 2012[10], so še dodatno spodkopali konkurenčnost podjetja SGS Benelux v primerjavi z drugimi obrati v skupini Saint-Gobain. Junija 2013 je tako uprava skupine Saint-Gobain napovedala, da namerava zapreti obrat podjetja SGS Benelux v Auvelaisu in proizvodnjo prenesti v druge obrate poslovne enote Saint-Gobain Sekurit v EU. Opredelitev delavcev, za katere je predvidena pomoč 18. Belgijski organi ocenjujejo, da bo v ukrepih, sofinanciranih iz ESPG, sodelovalo vseh 257 delavcev, ki so bili odpuščeni pred referenčnim obdobjem ali po njem. 19. Razčlenitev delavcev, za katere je predvidena pomoč, po spolu, državljanstvu in starostni skupini: Kategorija || Število delavcev, za katere je predvidena pomoč Spol: || moški: || 254 || ženske: || 3 Državljanstvo: || državljani EU: || 250 || državljani nečlanic EU: || 7 Starostna skupina: || stari od 15 do 24 let: || 5 || stari od 25 do 54 let: || 236 || stari od 55 do 64 let: || 16 || starejši od 65 let: || 0 20. Med temi je šest delavcev z dolgotrajnimi zdravstvenimi težavami ali invalidnostjo. 21. Razčlenitev delavcev, za katere je predvidena pomoč, po poklicni kategoriji[11]: Glavna skupina ISCO-08 || Število delavcev, za katere je predvidena pomoč 1 Menedžerji || 14 2 Strokovnjaki || 6 3 Tehniki in drugi strokovni sodelavci || 27 4 Uradniki || 7 5 Poklici za storitve in prodajalci || 2 7 Poklici za neindustrijski način dela || 34 8 Upravljavci strojev in naprav, industrijski izdelovalci in sestavljavci || 154 9 Poklici za preprosta dela || 13 22. Belgijski organi so v skladu s členom 7 uredbe o ESPG potrdili, da bosta pri dostopu do predlaganih ukrepov in njihovem izvajanju upoštevani načeli enake obravnave in nediskriminacije. Opis zadevnega območja ter njegovih organov in deležnikov 23. Odpuščanje delavcev vpliva predvsem na območje zaposlovanja Basse-Sambre okoli mesta Sambreville, v provinci Namur v regiji Valonija. Družbeno-gospodarske razmere na območju Basse-Sambre so pod velikim vplivom sosednjih mestnih območij Charleroija in Namurja. 24. Občine v dolini rek Sambre in Meuse na območju Namurja spadajo med tiste z najšibkejšimi družbeno-gospodarskimi kazalniki. Na območju Namurja je približno 118 800 delovnih mest za zaposlene delavce[12]. Delež proizvodnih delavcev je nižji od povprečja regije Valonija, medtem ko je delež uslužbencev in uradnikov višji. Kar zadeva število delovnih mest, so glavne gospodarske panoge javna uprava in obramba (17 % delovnih mest), izobraževanje (13 %), zdravstvene in socialne storitve (7 %) ter trgovina na drobno (7 %). 25. Na območju Charleroija je približno 131 000 delovnih mest za zaposlene delavce. Leta 2013 je bilo približno 23 % do 24 % iskalcev zaposlitve, prijavljenih na območnih zavodih za zaposlovanje v Charleroiju in Namurju (FOREM), mlajših od 25 let, približno 23 % jih je bilo starejših od 50 let, približno 35 % do 40 % brezposelnih več kot dve leti, približno 45 % do 50 % pa jih ni imelo višje sekundarne izobrazbe[13]. Strukturna brezposelnost je razmeroma stabilna, saj je odvisna od znanj in spretnosti, ki jih je težko pridobiti brez vključenosti na trg dela. Brezposelnih je tako več nizko kvalificiranih oseb in oseb, mlajših od 25 let ali starejših od 50 let. Število iskalcev zaposlitve, starejših od 50 let, je vedno večje. Ciklična brezposelnost od leta 2009 zaradi krize narašča. 26. Ukrepe izvaja FOREM (javna služba za zaposlovanje in usposabljanje regije Valonija), in sicer v okviru enote za pomoč pri prezaposlovanju (cellule de reconversion), ki je bila ustanovljena posebej kot del pravnih obveznosti v postopku kolektivnega odpuščanja[14]. Enoto za pomoč pri prezaposlovanju za SGS Benelux upravlja odbor, v katerem sodelujejo predstavniki valonskih javnih služb za zaposlovanje, usposabljanje in gospodarske zadeve, FOREM-a, sindikatov in panožnih organizacij za poklicno usposabljanje. Nekatere ukrepe SGS Benelux izvaja s skupino lastnega kadrovskega osebja, ki je bila vzpostavljena posebej za podporo odpuščenim delavcem („Saint-Gobain Développement“ – SGD). 27. Poleg FOREM-a in SGD-ja pri splošni koordinaciji in izvajanju ukrepov sodelujejo še naslednje strani: – valonska vlada (predsednik vlade regije Valonija, pristojen za usklajevanje strukturnih skladov, ministrica za zaposlovanje in usposabljanje, minister za gospodarstvo); – sindikata (FGTB, CSC); – sektorski centri za poklicno in tehnološko usposabljanje, ki delujejo v regiji Valonija (centres de compétences)[15]; – agencija za Evropski socialni sklad (ESS) Francoske skupnosti v Belgiji. Pričakovani vpliv odpuščanja delavcev na lokalno, regionalno ali državno zaposlenost 28. Zaprtje podjetja SGS Benelux bo povzročilo izgubo 261 neposrednih delovnih mest, vključno z 218 proizvodnimi delovnimi mesti (status ouvrier). V vlogo je vključenih 257 izgubljenih delovnih mest, saj bodo preostali štirje delavci odpuščeni pozneje. Odpuščanje delavcev v podjetju SGS Benelux naj bi privedlo do izgube precejšnjega deleža zaposlenosti na območju Basse-Sambre. Kot je navedeno zgoraj, je za območje Basse-Sambre, ki leži v provinci Namur, vendar je povezano tudi s trgom dela v južnem Hainautu (Charleroi), značilna razmeroma visoka stopnja strukturne brezposelnosti z razmeroma velikim deležem dolgotrajne brezposelnosti ter nizkimi ravnmi kvalifikacij in spretnosti. Pri odpuščanju delavcev v podjetju SGS Benelux je torej treba upoštevati težko lokalno družbeno-gospodarsko ozadje, saj je bilo v provinci Namur v zadnjih letih prestrukturiranih več podjetij, zlasti v steklarskem sektorju. Kot v ostalih delih Valonije, je tudi tu večina podjetij malih in srednjih (približno 80 % enot na območju zaposluje manj kot 10 delavcev). Vendar pa srednja podjetja in velike družbe zagotavljajo večino delovnih mest. Enote z več kot 100 delavci, kot je podjetje SGS Benelux, predstavljajo le 1,9 % enot na tem območju, zagotavljajo pa skoraj 42 % delovnih mest. Odpuščanje delavcev v podjetju SGS Benelux zadeva predvsem proizvodne delavce (83 % zadevnega osebja ima status ouvrier), medtem ko, kot je navedeno zgoraj, glavni sektorji v smislu števila delovnih mest v regiji Namur ponujajo predvsem delovna mesta s statusom employé (npr. sektorji javnih storitev). Zato se bodo delavci iz podjetja SGS Benelux, ki bodo želeli najti novo zaposlitev na tem območju, morali prekvalificirati ter zaposlitev najti v drugih poklicih in/ali sektorjih. Prilagojene storitve, ki jih je treba financirati, in razčlenitev predvidenih stroškov 29. Iz ESPG se bo sofinanciralo le nekaj ukrepov, ki sodijo med dejavnosti belgijskih organov v podporo delavcem, ki jih je odpustil SGS Benelux. Ukrepi, ki so v Belgiji obvezni v skladu s postopki kolektivnega odpuščanja in se izvajajo kot del standardnih dejavnosti enote za pomoč pri prezaposlovanju (npr. podpora pri iskanju nadomestne zaposlitve, usposabljanje, pomoč pri iskanju zaposlitve in poklicno svetovanje itd.)[16], pa tudi dodatni ukrepi, ki se financirajo s sredstvi, ki niso del ESPG, torej niso vključeni v to vlogo za pomoč iz ESPG. Celotni sklop ukrepov (obvezne ukrepe, dopolnilne ukrepe, ukrepe ESPG) upravlja FOREM. 30. Prilagojene storitve za odpuščene delavce, ki se sofinancirajo iz ESPG, zajemajo naslednje ukrepe (po kategorijah)[17]: (1) individualna pomoč pri iskanju zaposlitve ter individualno spremljanje in splošno informiranje: – pomoč pri prezaposlovanju (podpora/usmerjanje/vključevanje): Ta sklop storitev temelji na standardih dejavnostih, ki jih izvajajo enote za pomoč pri prezaposlovanju. Storitve bo zagotovila ekipa FOREM-a (projektni vodja, specializirani svetovalci) v sodelovanju z nekdanjimi predstavniki delavcev kot „socialnimi pomočniki“ (accompagnateurs sociaux), ki bodo delavce spodbujali k sodelovanju v ukrepih in jim pomagali pri upravnih postopkih. Za lažje stike med delavci se storitve zagotavljajo skupaj za vse odpuščene delavce na določenem kraju. Storitve zajemajo tri vrste dejavnosti: (i) skupinske informacije o tehnikah iskanja zaposlitve (priprava življenjepisa in motivacijskega pisma, uporaba spletnih virov itd.), pojasnila glede delovnega prava (pomoč pri iskanju nadomestne zaposlitve, brezposelnost, pogodba o zaposlitvi, pokojnina), ozaveščanje o diskriminaciji, predstavitev poklicev in sektorjev z zaposlitvenimi možnostmi itd.; (ii) individualni pogovori s svetovalcem FOREM-a (analiza spretnosti, poklicna pot, svetovanje glede usposabljanja itd.); (iii) brezplačen in prost dostop do orodij za iskanje zaposlitve (oprema IT z internetno povezavo, telefon, strokovna dokumentacija itd.). Ta ukrep se nanaša na vseh 257 delavcev, ki bodo prejeli pomoč, trajal pa naj bi največ 24 mesecev; – spodbujanje iskanja zaposlitve: FOREM bo izvajal posebne dejavnosti za pomoč delavcem pri iskanju zaposlitve in odpravo težav pri procesu prezaposlovanja. To vključuje srečanja odpuščenih delavcev s potencialnimi delodajalci (usklajevanje ponudbe delovnih mest in povpraševanja po njih), obiske v podjetjih, srečanja z zaposlitvenimi agenti za pripravo na zaposlitveni razgovor in izmenjavo izkušenj z drugimi delavci, ki so se po kolektivnem odpuščanju že prekvalificirali ali našli zaposlitev. Ta ukrep bi bil lahko potencialno na voljo vsem 257 delavcem (na prostovoljni osnovi, odvisno od posameznih potreb); – proaktivno iskanje zaposlitve: Ekipa SGD-ja je sestavljena iz izkušenih kadrovskih strokovnjakov iz skupine Saint-Gobain, ki dobro poznajo lokalni trg dela in druga podjetja na tem območju. SGD bo zagotovil sveženj storitev za iskanje nadomestne zaposlitve. Prvi korak bodo individualni pogovori z vsakim od 257 delavcev, preko katerih se bodo opredelila njihova pričakovanja, sposobnosti in vrsta dela, ki ga iščejo. SGD bo na podlagi teh pogovorov sestavil seznam profilov glede na status zaposlitve, sposobnosti, geografske omejitve, poklic in kvalifikacije. SGD bo iskal delovna mesta v regiji in opredelil potencialne delodajalce. Nato bo stopil v stik s potencialnimi delodajalci, jim predstavil dejavnosti iskanja nadomestne zaposlitve ter opredelil prosta delovna mesta in morebitne podporne ukrepe (npr. dodatno usposabljanje). SGD nato lahko uskladi prosta delovna mesta s potencialnimi kandidati s seznama delavcev in potencialnemu delodajalcu predloži ožji seznam kandidatov. Potencialni delodajalec bo od SGD-ja zahteval življenjepise zanimivih kandidatov. Nato bo vzpostavil stik s kandidati in začel postopek zaposlovanja (z nadaljnjim ukrepanjem SGD-ja). Če bo delavcu ponujena zaposlitev, bo SGD po potrebi zagotovil pomoč pri upravnem postopku in dodatnih dejavnostih usposabljanja. Če bo delavec zavrnjen, bo SGD z njim ocenil dejavnike, ki so vodili do odločitve delodajalca, in delavcu pomagal, da se pripravi na prihodnja prosta delovna mesta. SGD in FOREM bosta na mesečnih sestankih prek povezovalnega odbora zagotovila, da se podatki o delavcih posodabljajo in da predlagani kandidati ustrezajo profilom spretnosti, ki jih iščejo potencialni delodajalci. (2) usposabljanje in prekvalifikacija: – integrirano usposabljanje: FOREM ali centres de competences ali IFAPME[18] lahko zagotovijo različne oblike poklicnega usposabljanja potencialno vsem 257 zadevnim delavcem (odvisno od programa). Kot prvi korak bo osebje FOREM-a vsakemu udeležencu pomagalo opredeliti njegove z delom povezane cilje in ga usmerilo k enemu od treh modulov usposabljanja. Delavci, ki bi se lahko prekvalificirali za podoben poklic, kot so ga opravljali v podjetju SGS Benelux, bodo lahko izbirali med specifičnim modulom ali modulom specializacije (40 ur) za prilagoditev in posodobitev kompetenc (npr. upravljavec viličarja, posebni postopki varjenja, računalniško znanje) ali dodatnim programom za pridobitev novih kvalifikacij (320 ur), ki bi delavcem omogočil prijavo za zaposlitev v novem poklicu v industrijskem sektorju. V primeru prekvalifikacije v popolnoma drug sektor dejavnosti se delavci lahko udeležijo programa poklicnega usposabljanja (v povprečju 960 ur) za pridobitev kompetenc, potrebnih za novi poklic. Ob zaključku vsakega modula usposabljanja je nove spretnosti mogoče oceniti in dokumentirati. Glede na vrsto usposabljanja in področje, na katerem so kompetence pridobljene, bodo udeleženci prejeli formalno spričevalo o spretnostih (tj. spričevalo o usposobljenosti), potrdilo o udeležbi (za kompetence ali poklice, kjer formalnih spričeval ni) ali potrdilo o spretnostih (za spretnosti in kompetence, pridobljene zunaj formalnih programov usposabljanja). Izdajanje formalnih spričeval o spretnostih se preverja s testi, na podlagi katerih se dodeli „spričevalo o spretnostih, pridobljenih z usposabljanjem“ (Certificat des Compétences Acquises en Formation – CECAF). Potrjevanje spretnosti se preverja s testi, na podlagi katerih se dodeli potrdilo o spretnostih (titres de compétences); – posebno usposabljanje: Če mora delavec pridobiti posebne sposobnosti za delo (npr. upravljanje obdelovalnih strojev, računalniški program, poklicna specializacija itd.) in FOREM, centres de compétences ali IFAPME takšnih usposabljanj ne nudijo, SGD krije stroške takšnih dejavnosti, ki vključujejo usposabljanja s sistemom mentorstva (compagnonnage), pripravništva v podjetjih, tehnična usposabljanja, jezikovne tečaje itd. Ocenjuje se, da bo v ukrepu sodelovalo 200 oseb; – prenos izkušenj: Izkušeni delavci lahko svoje spretnosti in znanje izboljšajo tako, da postanejo učitelji ali vodje usposabljanja v tehniškem izobraževanju. FOREM in združenja različnih smeri tehniškega izobraževanja bodo razvili posebni modul za ozaveščanje in pripravo na usposabljanje, da bi se nekatere delavce spodbudilo k usposabljanju za učitelje. Modul bo vključeval specifične informacije, tehnično podporo, srečanja z izvajalci in obiske na kraju samem. Trajal bo osem tednov, namenjen pa bo približno desetim delavcem. (3) spodbujanje podjetništva: – podpora za ustanavljanje podjetja: Delavcem, ki razmišljajo o ustanovitvi lastnega podjetja, bo svetoval in pomagal svetovalec za ustanavljanje podjetja iz FOREM-a. Ta podpora vključuje dve glavni dejavnosti: (i) skupinska informativna srečanja za ozaveščanje o možnostih ustanavljanja podjetja, zagotavljanje informacij o pravnih vidikih in ukrepi za podporo ustanavljanju podjetja; (ii) individualne pogovore z zainteresiranimi delavci, da se pregleda njihov projekt in vzpostavi stik z organizacijami za poslovno podporo in ponudniki storitev. Svetovalec bo tesno sodeloval z enotami za pomoč pri prezaposlitvi in tako delavcem pomagal pri njihovih poslovnih projektih. Pričakuje se, da se bo informativnih srečanj udeležilo približno 60 delavcev, približno 20 pa naj bi jih sodelovalo pri pogovorih in nadaljnjih dejavnostih; – podpora za samozaposlitev: SGD bo delavcem, ki niso upravičeni do podpore v okviru sheme „Airbag“ za samozaposlene delavce[19], zagotovil dodatno podporo v obliki svetovanja strokovnjakov, ki bodo ocenili izvedljivost posameznih projektov ustanavljanja podjetja in zagotovili financiranje, vključno s pomočjo pri pogajanju o ugodnih posojilih. Pričakuje se, da bo ta ukrep izkoristilo okoli pet delavcev. Predvideni znesek na projekt znaša približno 10 000 EUR; – podpora za skupne projekte: Delavcem, ki razmišljajo o tem, da bi kot skupina ustanovili „socialno“ podjetje, bo svetovala in pomagala specializirana svetovalna služba (izbrana prek razpisa za zbiranje predlogov) in enota za pomoč pri prezaposlovanju. Ta podpora vključuje srečanja, namenjanja informiranju in ozaveščanju o ustanavljanju podjetja in osnovnih vodstvenih sposobnostih, ter svetovanje o ustanovitvi podjetja (npr. priprava poslovnega načrta, priprava pravnih statutov, trženje itd.). Za kritje začetnih stroškov takih poslovnih projektov se lahko dodelijo nepovratna sredstva. Delavci morajo vložiti vlogo z opisom projekta (npr. delavčeva znanja, spretnosti in izkušnje, študija izvedljivosti, finančna analiza, tržni potencial, obeti za rast, družbeno-gospodarske koristi itd.). Odbor za podporo enote za pomoč pri prezaposlovanju, ki ga sestavljajo predstavniki delodajalca, sindikatov in FOREM-a, vlogo oceni in se odloči, ali bo nepovratna sredstva dodelil ali ne. Vsak delavec, ki sodeluje v projektu, lahko prejme nepovratna sredstva v višini 5 000 EUR (sredstva se združijo med vsemi sodelujočimi delavci). Nepovratna sredstva se lahko uporabijo za nakup opreme, blaga, oglaševanje, svetovanje, usposabljanje itd. Svetovalna služba bo upravljala nepovratna sredstva in FOREM-u poročala o uporabi odhodkov (računi in dokazila). Pričakuje se, da bo pri tem ukrepu sodelovalo 30 delavcev, delavcem pa bo na voljo pet izplačil nepovratnih sredstev za podporo. (4) nadomestila: – nadomestilo za premestitev: Če je delavcu ponujeno novo delovno mesto (preko ekipe za iskanje zaposlitve podjetja SGS Benelux), ki od njega zahteva, da se preseli, mu lahko SGS Benelux nudi nadomestilo v višini do 5 000 EUR za kritje stroškov selitve. Nadomestilo bo SGD izplačal na podlagi poravnanega računa dejanskih stroškov (povračilo). Ta ukrep bi bil lahko namenjen do 20 delavcem; – spodbuda za zaposlovanje: Če je delavcu ponujeno novo delovno mesto za nedoločen čas, lahko SGD namesto novega delodajalca krije stroške dela v višini enega meseca delavčeve plače. Spodbuda za zaposlovanje, ki se jo izplača delodajalcu, mora predstavljati delodajalčeve dejanske stroške dela (vključno z davki in obveznimi socialnimi prispevki)[20]. SGD in delodajalec bosta podpisala sporazum o spodbudi za zaposlovanje. SGD spodbudo za zaposlovanje izplača, ko je podpisana pogodba o zaposlitvi, razen če se z novim delodajalcem dogovori drugače. Ta ukrep bi bil lahko namenjen približno 100 delavcem. 31. Ti ukrepi predstavljajo aktivne ukrepe na trgu dela v okviru upravičenih ukrepov iz člena 3 uredbe o ESPG. 32. Skupni stroški ukrepov so ocenjeni na 2 679 856 EUR, kar vključuje 2 578 379 EUR za prilagojene storitve in 101 478 EUR za izvajanje ESPG (3,8 % skupnih stroškov). Skupni zaprošeni finančni prispevek iz ESPG znaša 1 339 928 EUR (50 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR)* || Skupni stroški (ESPG in nacionalno sofinanciranje) (v EUR)* Prilagojene storitve: || || || (1) individualna pomoč pri iskanju zaposlitve ter individualno spremljanje in splošno informiranje: || || || – pomoč pri prezaposlovanju (podpora/usmerjanje/vključevanje) || 257 || 2 263 || 581 556 – spodbujanje iskanja zaposlitve || 257 || 175 || 45 000 – proaktivno iskanje zaposlitve || 257 || 2 482 || 637 860 (2) usposabljanje in prekvalifikacija: || || || – integrirano usposabljanje || 257 || 1 293 || 332 263 – posebno usposabljanje || 200 || 1 500 || 300 000 – prenos izkušenj || 10 || 300 || 3 000 (3) spodbujanje podjetništva: || || || – podpora za ustanavljanje podjetja || 58 || 388 || 22 500 – podpora za samozaposlitev || 5 || 10 240 || 51 200 – podpora za skupne projekte || 30 || 1 833 || 55 000 (4) nadomestila: || || || – nadomestilo za premestitev || 20 || 5 000 || 100 000 – spodbuda za zaposlovanje || 100 || 4 500 || 450 000 Vmesni seštevek: || – || – || 2 578 379 Izdatki za izvajanje ESPG: || || || 1. priprava || – || – || 30 000 2. upravljanje || – || – || 19 200 3. širjenje informacij in obveščanje javnosti || – || – || 18 500 4. nadzor || – || – || 33 778 Vmesni seštevek: || – || – || 101 478 Skupni stroški: || – || – || 2 679 856 Prispevek ESPG (50 % skupnih stroškov) || – || – || 1 339 928 * Zaokrožene številke. 33. Belgijski organi so potrdili, da ti ukrepi dopolnjujejo ukrepe, financirane iz strukturnih skladov, in da so vzpostavljeni ustrezni mehanizmi, ki preprečujejo kakršno koli dvojno financiranje. Datum začetka ali predvidenega začetka izvajanja prilagojenih storitev za delavce, za katere je predvidena pomoč 34. Belgijski organi so prilagojene storitve za delavce, za katere je predvidena pomoč, začeli izvajati 31. avgusta 2013. Izdatki za te ukrepe so zato upravičeni do finančnega prispevka iz ESPG od navedenega datuma. Postopki za posvetovanje s socialnimi partnerji 35. Vodstvo podjetja SGS Benelux in sindikati so julija 2013 v okviru postopka kolektivnega odpuščanja sklenili socialni načrt. Socialni načrt določa različne ukrepe, o katerih so se dogovorili sodelujoči socialni partnerji. Kot je navedeno zgoraj, so sindikati in nekdanji delodajalec (SGS Benelux) neposredno vključeni v upravljanje enote za pomoč pri prezaposlovanju in v izvajanje nekaterih ukrepov. 36. Belgijski organi so potrdili, da so izpolnjene zahteve iz nacionalne zakonodaje in zakonodaje EU o kolektivnih odpuščanjih. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 37. Na podlagi belgijske zvezne zakonodaje[21] morajo podjetja, ki izvajajo kolektivna odpuščanja, odpuščenim delavcem pomagati pri iskanju nadomestne zaposlitve. Taka pomoč mora biti delavcem pod 45 let starosti na voljo vsaj 30 ur v obdobju treh mesecev, delavcem, starim 45 let in več, pa vsaj 60 ur v obdobju šestih mesecev. V takih ukrepih pomoči morajo sodelovati vsi delavci, ki niso zaposleni na podlagi pogodb za določen čas, razen v primeru posebnih izjem. V skladu z valonsko zakonodajo[22] lahko organizacije, ki zastopajo delavce, od FOREM-a zahtevajo, da ustanovi enoto za pomoč pri prezaposlovanju, ki nudi podporo odpuščenim delavcem. O ustanovitvi enote za pomoč pri prezaposlovanju odloča FOREM, sodelovanje pri ukrepih, ki jih ta enota izvaja, pa za delodajalce ali delavce ni obvezno. Vendar je mogoče storitve, ki jih zagotavlja enota za pomoč pri prezaposlovanju, šteti kot izpolnjevanje pravnih obveznosti glede pomoči pri iskanju nadomestne zaposlitve. 38. Belgijski organi so potrdili, da: – finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja[23]; – ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; – ukrepi ne bodo prejeli finančne podpore iz drugih skladov ali finančnih instrumentov Unije[24]. Sistemi upravljanja in nadzora 39. V vlogi so podrobno opisani sistemi upravljanja in nadzora ter odgovornosti zadevnih organov. Celotno spremljanje in usklajevanje zagotavlja usmerjevalni odbor, sestavljen iz vseh organizacij, ki sodelujejo pri izvajanju ukrepov ESPG. Finančni prispevek iz ESPG bodo upravljali in nadzirali isti organi, ki upravljajo in nadzirajo ESS. V okviru agencije za ESS Federacije Valonija-Bruselj (prej Francoska skupnost v Belgiji) bo en subjekt deloval kot organ upravljanja, drugi, ločeni, pa kot plačilni organ. Generalni sekretariat Federacije Valonija-Bruselj bo deloval kot organ za potrjevanje, FOREM pa kot posredniški organ. Financiranje 40. Člen 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020[25] omogoča uporabo sredstev Evropskega sklada za prilagoditev globalizaciji (ESPG) do letne zgornje meje 150 milijonov EUR (cene iz leta 2011) poleg ustreznih razdelkov finančnega okvira. 41. Ob upoštevanju najvišjega možnega zneska finančnega prispevka iz ESPG in možnosti za prerazporeditev odobrenih sredstev Komisija predlaga uporabo sredstev ESPG v celotnem znesku zaprošenega prispevka (1 339 928 EUR), kar predstavlja 50 % skupnih stroškov predlaganih ukrepov. 42. Predlagano odločitev o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[26]. 43. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2015 v skladu s točko 13 Medinstitucionalnega sporazuma z dne 2. decembra 2013. Vir odobritev plačil 44. Odobritve iz proračunske postavke ESPG v proračunu za leto 2015 se bodo uporabile za kritje zneska 1 339 928 EUR. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/011 BE/Saint-Gobain Sekurit, Belgija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[27], zlasti člena 12(3) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[28], zlasti točke 13 Sporazuma, ob upoštevanju predloga Evropske komisije[29], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020[30]. (3) Belgija je vlogo za uporabo sredstev ESPG v zvezi z odpuščanjem presežnih delavcev v podjetju Saint-Gobain Sekurit Benelux SA vložila 19. decembra 2013, do 4. julija 2014 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 1 339 928 EUR. (4) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Belgija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2015 se iz Evropskega sklada za prilagoditev globalizaciji (ESPG) uporabi vsota 1 339 928 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 406, 30.12.2006, str. 1. [2] Vir: Mednarodna organizacija proizvajalcev motornih vozil (OICA). [3] Skupna letna stopnja rasti. [4] Vir: PwC AutoFacts. Registracije novih osebnih avtomobilov. [5] Vir: Študija Syndexa, maja 2013. [6] Vendar pa ima Trakya Cam lastne obrate za proizvodnjo avtomobilskega stekla v Bolgariji in Romuniji. [7] Vir: Študija Syndexa, maja 2013. [8] Glej zbirko podatkov ESPG, ki je na voljo na http://ec.europa.eu/social/main.jsp?catId=582. [9] Glej osnutke predlogov Komisije o zadevah EGF/2007/001 FR/Peugeot suppliers (sklep COM(2007) 415 final z dne 12. julija 2007), EGF/2007/010 PT/Lisoa-Alentejo (sklep COM(2009) 94 final z dne 20. februarja 2008), EGF/2008/002 ES/Delphi (sklep COM(2008) 547 final z dne 9. septembra 2008), EGF/2008/004 ES/Castilla y Léon /Aragon automoción (sklep COM(2009) 150 final z dne 20. marca 2009), EGF/2009/007 SE/Volvo in EGF/2009/009 AT/Steiermark (sklep COM(2009) 602 final z dne 27. oktobra 2009), EGF/2009/013 DE/Karmann (sklep COM(2010) 7 final z dne 22. januarja 2010), EGF/2009/019 FR/Renault (sklep COM(2011) 420 final z dne 11. julija 2011), EGF/2010/002 ES/Cataluña automoción (sklep COM(2010) 453 final z dne 2. septembra 2010), EGF/2010/004 PL/Wielkopolskie Automotive (sklep COM(2010) 616 final z dne 29. oktobra 2010), EGF/2010/031 BE/General Motors Belgium (sklep COM(2011) 212 final z dne 14. aprila 2011), EGF/2011/003 DE/Arnsberg and Düsseldorf automotive (sklep COM(2011) 447 final z dne 20. julija 2011), EGF/2011/005 PT/Norte-Centro Automotive (sklep COM(2011) 664 final z dne 13. oktobra 2011), EGF/2012/004 ES/Grupo Santana (sklep COM(2014) 116 final z dne 5. marca 2014), EGF/2012/005 SE/Saab (sklep COM(2012) 622 final z dne 19. oktobra 2012), EGF/2013/006 PL/Fiat Auto Poland (vloga je bila predložena Komisiji 23. julija 2013), EGF/2013/012 BE/Ford Genk (vloga je bila vložena pri Komisiji 23. decembra 2013). [10] Glej vlogo EGF/2013/012 BE/Ford Genk. [11] Glavne skupine Mednarodne standardne klasifikacije poklicev (ISCO-08). [12] V nasprotju z npr. delovnimi mesti za samozaposlene delavce. [13] Vir: FOREM. [14] Glej odstavek 29. [15] Med dejavnostmi centres de compétences so usposabljanje, prognostične študije in osveščanje za specifične poklice ali sektorje. Taki centri se ustanavljajo v okviru partnerstva med regijo Valonija, FOREM-om, socialnimi partnerji iz zadevnih sektorjev, raziskovalnimi središči in univerzami. [16] Glej odstavek 29. [17] Belgijski organi so v dodatnih informacijah, predloženih 4. julija 2014, spremenili proračun nekaterih ukrepov, tako da ustreza dejanskemu stanju izvajanja. [18] IFAPME (Institut wallon de Formation en Alternance et des indépendants et Petites et Moyennes Entreprises) je javni zavod, ki zagotavlja z delom povezano dualno izobraževanje v obliki vajeništev in posebnih programov za direktorje MSP. [19] Shemo „Airbag“ upravlja regija Valonija. Osebam, ki želijo postati samozaposleni delavci s polnim delovnim časom, dve leti zagotavlja nepovratna sredstva za zagon podjetja v višini do 12 500 EUR. [20] Število delavcev, za katere je predvidena pomoč, in proračun za ta ukrep se izračunata na podlagi podobnega ukrepa, ki ga je izvajalo podjetje Saint-Gobain France, pri katerem je povprečna mesečna plača znašala okoli 4 500 EUR. [21] Arrêté royal relatif à la gestion active des restructurations du 9 mars 2006 (Belgisch Staatsblad/Moniteur Belge, 31.3.2006, izdaja 2, str. 18309). [22] Décret de la Région wallonne relatif au plan d’accompagnement des reconversions du 29 janvier 2004 (Belgisch Staatsblad/Moniteur Belge, 10.3.2004, str. 13547). [23] Finančni prispevek iz ESPG bo belgijskim organom omogočil, da pomoč pri iskanju nadomestne zaposlitve zagotavljajo dlje od predpisanega obdobja in da izvedejo dodatne ukrepe. Za izračun stroškov za ESPG bodo belgijski organi upoštevali ukrepe, izvedene med pravno zavezujočim obdobjem (to se nanaša le na ukrep „pomoč pri prezaposlovanju (podpora/usmerjanje/vključevanje)“). Število ur zagotavljanja pomoči pri iskanju nadomestne zaposlitve v predpisanem obdobju se bo odštelo od skupnega števila ur te pomoči, ki jo bodo koristili zadevni delavci. [24] Iz ESS je bila v okviru osi 2.2 konvergenčnega operativnega programa za obdobje 2008–2013 dodeljena finančna podpora projektu (EnTrain – En Transition-Reconversion-Accompagnement), katerega cilj je bil razviti pedagoške metode, namenjene enotam za pomoč pri prezaposlovanju na splošno. [25] UL L 347, 20.12.2013, str. 884. [26] UL C 373, 20.12.2013, str. 1. [27] UL L 406, 30.12.2006, str. 1. [28] UL C 373, 20.12.2013, str. 1. [29] UL C […], […], str.[…]. [30] UL L 347, 20.12.2013, str. 884.